L'Ajuntament de Sagunt trau a licitació 16 llocs de venda vacants dels mercats de Sagunt i Port de Sagunt
10 de febrer 2015

![]( /media/actualidad/PublishingImages/Febrero 2015/cuerpo mercados.jpg)  
  
L'Ajuntament de Sagunt ha tret a licitació setze llocs de venda vacants dels mercats municipals de Sagunt i Port de Sagunt, nou en el mercat del nucli de Sagunt i set en el mercat del Port de Sagunt, mitjançant concessió administrativa demanial. Enguany la delegació de Comerç i Mercats va iniciar una sèrie d'activitats que ajuden a la revitalització comercial dels mercats municipals del municipi. El termini de presentació d'ofertes és fins al 20 de febrer. Els interessats poden assessorar-se a través de l'Agència de Foment de la Innovació Comercial (AFIC) de l'Ajuntament de Sagunt.  
  
La regidora delegada de Comerç i Mercats, Concha Peláez, ha explicat que **“amb aquesta campanya volem informar i donar a conèixer les possibilitats comercials dels nostres mercats municipals, per a totes les persones que estiguen pensant a iniciar-se en l'activitat comercial o els que mai ho han pensat i poden veure ací una oportunitat d'ocupació”**  
  
La regidora delegada de Contractació, Laura Casans, ha explicat que **“hem llançat aquest nou procediment perquè aquest equip de Govern té com una de les seues prioritats ajudar i recolzar al comerç, en aquest cas als mercats municipals i impulsar l'activitat econòmica i la possibilitat de crear noves ocupacions”**  
  
L'ajuntament trau a licitació aquests espais públics, evitant, d'aquesta forma, espais buits, dinamitzant l'activitat dels mateixos, millorant així la imatge d'aquests equipaments convertint-los en moderns mercats minoristes especialitzats de proximitat i donant per tant una oportunitat de negoci a la ciutadania en general.   

Per a açò, des de la delegació de Comerç s'ha dissenyat una campanya publicitària consistent a donar a conèixer l'existència d'aquests llocs de venda en els mitjans de comunicació (premsa i ràdio), així com en la col·locació de cartells i repartiment de “flyers” o pamflets en els llocs públics de gran concurrència amb l'objecte que es divulgue al màxim aquesta licitació i que els ciutadans siguen coneixedors de la mateixa. A més, en cadascun dels mercats municipals del municipi hi haurà personal encarregat d'assessorar i informar als interessats.  
  
En la web municipal www.aytosagunto.es i en la web del portal del comerciant de l'Ajuntament de Sagunt es pot consultar el plec de clàusules administratives per a accedir a la licitació amb informació sobre requisits, tramitacions i procediment. En els plecs també s'assenyala el tipus d'activitats comercials a implantar en els llocs de venda: fruites i verdures, peixos i congelats, alimentació seca, productes làctics, herboristería, dietètica, productes naturals, llegums, pastes cuites, productes ecològics, llaminadures, productes de comerç just, ferreteria, arranjaments i componiments, menjades per a portar, etc.​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-trau-a-licitacio-16-llocs-de-venda-vacants-dels-mercats-de-sagunt-i-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-trau-a-licitacio-16-llocs-de-venda-vacants-dels-mercats-de-sagunt-i-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-trau-a-licitacio-16-llocs-de-venda-vacants-dels-mercats-de-sagunt-i-port-de-sagunt/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-trau-a-licitacio-16-llocs-de-venda-vacants-dels-mercats-de-sagunt-i-port-de-sagunt/)